Νέλσον Αέδο Βαλντές

Ο Νέλσον Αντόνιο Αέδο Βαλντές (γεννημένος 8 Νοεμβρίου 1983 στο Κααγουασού, Παραγουάη) είναι Παραγουανός ποδοσφαιριστής που αγωνίζεται με την Σιάτλ Σάντουερς, ενώ είναι ενεργό και βασικό στέλεχος της εθνικής ομάδας της Παραγουάης.

Νεαρή ηλικία
Ο Βαλντές από μικρός είχε ως όνειρο να αγωνιστεί με τα χρώματα της εθνικής ομάδας της πατρίδας του Παραγουάης. Μεγαλωμένος στο χωριό Σαν Χουακίν, πέρασε φτωχική παιδική ηλικία με τη μεγάλη οικογένειά του, την οποία αγαπούσε ιδιαίτερα. Η πρώτη του ομάδα ήταν μια τοπική του Σαν Χουακίν, η Κλάμπ Ντε Μάγιο. Αυτός και η οικογένειά του ήταν λάτρεις του ποδοσφαίρου, έτσι μετά από μια αποτυχία της εθνικής τους στο Μουντιάλ του 1998 και βλέποντας τη μητέρα του να κλαίει της είπε:
«Θα παίξω στο Παγκόσμιο Κύπελλο με την Παραγουάη! Θα βάλω γκολ σε Παγκόσμιο Κύπελλο με την Παραγουάη!».
170px|thumb|left| Ο Βαλντές με τη Έρκουλες.

 Καριέρα σε συλλόγους
Τεμπετάρι 
Σε ηλικία 15 ετών εντάχθηκε στην ομάδα νέων. Έκανε ντεμπούτο στην ανδρική ομάδα το 2000.

Βέρντερ Βρέμης  
Το 2001 μεταγράφηκε στη  δεύτερη ομάδα της Βέρντερ Βρέμης. Η καλή του απόδοση τον οδήγησε στη ομάδα των ανδρών το 2002-03. Τη σεζόν 2004-05 συμμετείχε για πρώτη φορά στο Τσάμπιονς Λίγκ.

Μπορούσια Ντόρτμουντ 
Τη σεζόν 2006-07 υπέγραψε τετραετές συμβόλαιο με την Μπορούσια Ντόρτμουντ.

Χέρκουλες 
Με την ισπανική ομάδα υπέγραψε τριετές συμβόλαιο το 2010. Έκανε εκπληκτικό ντεμπούτο με την ισπανική ομάδα, σκοράροντας στο Καμπ Νου εναντίον της Μπαρτσελόνα και τα δύο τέρματα της ομάδας του για το τελικό 0-2.

Ρουμπίν Καζάν
Τον Αύγουστο του 2011 υπέγραψε τετραετές συμβόλαιο με τη ρωσική Ρουμπίν Καζάν. Το 2012 δόθηκε δανεικός στη Βαλένθια.

Αλ Τζαζίρα
Το 2013 εντάχθηκε στην Αλ Τζαζίρα.

Ολυμπιακός 
Στη χειμερινή μεταγραφική περίοδο του 2014 ο Ολυμπιακός τον πήρε δανεικό για 6 μήνες από την Αλ Τζαζίρα. Ο Βαλντές έκανε το ντεμπούτο του στις 2 Φεβρουαρίου κόντρα στον Παναιτωλικό. Στις 23 Μαρτίου του ίδιου έτους ο Βαλντές έγινε κόντρα στον Εργοτέλη ο παίχτης, που πέτυχε το γρηγορότερο χατ-τρικ στην ιστορία της Σούπερ Λιγκ.

Άιντραχτ Φραγκφούρτης 
Την περίοδο 2014-15 αγωνίστηκε στην Μπούντεσλιγκα με την Άιντραχτ Φραγκφούρτης, χάνοντας όμως το μεγαλύτερο μέρος της χρονιάς λόγω ρήξης χιαστών.

Καριέρα στην Εθνική Παραγουάης
Ο Βαλντές αγωνίστηκε με την Παραγουάη στο Κόπα Αμέρικα του 2004, του 2011 και του 2015.

Ο Βαλντές έχει παίξει με την εθνική του ομάδα σε δυο τελικές φάσεις Παγκοσμίου Κυπέλλου, το 2006 και το 2010

Το 2003 είχε συμμετάσχει και στο Παγκόσμιο Κύπελλο U20.

Προσωπική Ζωή
Ο Βαλντές, ζώντας φτωχική παιδική ηλικία, θέλησε να βοηθήσει τα φτωχά παιδιά στο Σαν Χουακίν, έτσι έχει εκεί το δικό του ίδρυμα, ένα ίδρυμα για άπορα παιδιά. Μάλιστα τα Χριστούγεννα στέλνει 1.500 δώρα στα παιδιά που διαμένουν εκεί. Επίσης βοηθά οικονομικά τη μητέρα του και την υπόλοιπη οικογένειά του.

Διακρίσεις
150px|thumb|right| Ο Βαλντές με τη Μπορούσια Ντόρτμουντ.
160px|thumb|right| Ο Βαλντές, στη διάρκεια της παρουσίασής του, στη Έρκουλες.

Συλλογικές
Βέρντερ Βρέμης
 Μπούντεσλιγκα: 2004
 Κύπελλο Γερμανίας:  2004

 Ρουμπίν Καζάν
 Κύπελλο Ρωσίας: 2012
 Σούπερ Καπ Ρωσίας: 2012

 Ολυμπιακός
 Πρωτάθλημα Ελλάδας:2013–14

Διεθνείς
 Παραγουάη
 Δεύτερη θέση στο Κόπα Αμέρικα 2011

Ατομικές
 Γρηγορότερο χατ-τρικ στην ιστορία της Σουπερλίγκ: 2014
 Καλύτερος Παραγουανός παίχτης στο εξωτερικό (APF): 2010
 Καλύτερος Παραγουανός παίχτης στο εξωτερικό (Premios Guaraní – Canal 2 Red Guaraní): 2010
 Ο πιο αγαπημένος παίχτης της εθνικής Παραγουάης (Premios Guaraní – Canal 2 Red Guaraní): 2010
 Ειδική μνεία (Πρόεδρος της Παραγουάης: Φερνάντο Λούγο): 2010

Παραπομπές

Πηγές
 gazzeta.gr: Η ιστορία του Νέλσον Βαλντέζ
 zonalmarking.net: Barcelona-Hercules 
 sentragoal.gr: Στην Αθήνα ο περήφανος Βαλντέζ 
 onsports.gr Ο «άστεγος» Βαλντέζ

Εξωτερικοί Σύνδεσμοι

 goal.com 
  espn.com

Κατηγορία:Ποδοσφαιριστές Εθνικής Παραγουάης
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παραγουανοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Έρκουλες Αλικάντε
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Αλ Τζαζίρα ΣΚΚ
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Εθνικής Παραγουάης Κ20
Κατηγορία:Ποδοσφαιριστές Κλουμπ Ατλέτικο Τεμπετάρι
Κατηγορία:Ποδοσφαιριστές Βέρντερ Βρέμης Β
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Σιάτλ Σάουντερς ΦΚ
Κατηγορία:Ποδοσφαιριστές Σέρρο Πορτένιο
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής